Noville VD
Noville (frankoprovenzalisch ) isch e bolitischi Gmai im Bezirk Aigle im Kanton Waadt, Schwyz.

Geografi 
Noville lyt uf eme Buckel am rächte Stade vum Rottu. Zue dr Gmai ghere s glychnamig Dorf un dr Crebelley. D Gmaiflechi umfasst 42,5 % landwirtschaftligi Flechi, 37,1 % Wald, 7,8 % Sidligsflechi un 12,6 % sunschtigi Flechi.

Gschicht 
Noville isch zum erschte Mol gnännt wore anne 903 as Nova villa (1162/1173 Nouila).

Bevelkerig 
Quälle: Bundesamt für Statistik 2005

Dr Uusländeraadail isch 2010 bi 14,4 % gläge.

Religion 
59,4 % vo dr Yywooner sin evangelisch-reformiert, 26 % sin römisch-katholisch (Stand 2000).

Bolitik 
Bi dr Nationalrootswahle 2011 het s des Ergebnis gee: BDP 0,4 %, CVP 1,4 %, FDP 14,2 %, GLP 3,0 %, GP 6,1 %, SP 23,2 %, SVP 39,5 %, Sunschtigi 0,4 %.

Dr Burgermaischter vu Noville isch dr Pierre Alain Karlen (Stand Merz 2014).

Wirtschaft 
D Arbetslosigkait isch anne 2011 bi 2,2 % gläge.

Sproch un Dialäkt 
Bi dr Volkszellig 2000 hän vu dr 647 Yywohner 89,5 % Franzesisch as Hauptsproch aagee, 4,9 % Dytsch, 2,6 % Italienisch un 3 % anderi Sproche.

Dr alt frankoprovenzalisch Patois isch wahrschyns aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn

Weblink 

 www.noville.ch

Fueßnote 

Ort (Kanton Waadt)